156 MISSIONS DIPLOMATIQUES 



traicter de la paix, pour aultant que notoirement se pouvoit appeller un 

 traicté ou conlract ce que s'oclroyoit à la requeste d'aullruy, et que suivant 

 ce le roy Ferdinande avoit demandé la paix, que le grand Empereur luy 

 avoit accordée, pour ce que ledict Ferdinande n'eust sçeu obtenir icelle 

 paix si le grand Empereur ne la luy eust accordée; par quoy veu que se 

 peut faire un contract aussy entre deux personnes, ne failloit trouver 

 estrange s'il avoit usé du terme de traicter paix ; et quant à ce qu'il dict 

 de vous deux, qu'il n'eust pas mal parlé, s'il eust dict de nous deux, mais 

 qu'on devoit interpréter ceste clause de ceste sorte, sçavoir : que les per- 

 sonnes des princes sont publicques , et partant ce qu'est au proufiict de 

 leurs subjects, semble redonder pareillement à leur utilité, et que partant 

 avoit esté escrit de vous deux, pour ce que le traictié avoit esté faict entre 

 eulx deux; que lesdicles lettres se debvoyent ainsy interpréter, et non pas 

 de la sorte qu'il ne convenoit. Aloisio respondit qu'il entendoit assez bien 

 lesdictes lettres, lesquelles il avoit traduites en turcq du tout aultrement 

 que n' avoit faict Jonus Becq l'interprète, lequel il disoit n'entendre ny le 

 turcq ny l'italien ; adjoustant à ce que dessus la merveille qu'avoit le 

 grand Empereur, que ayant accepté l'empereur Charles pour son frère, 

 icelluy Empereur ne l'avoit daigné es dictes lettres appeller son frère, et 

 qu'oultre ce il ne faisoit es dictes lettres aulcune mention d'accepter, ou 

 vouloir accepter la paix, ny mesmes qu'il avoit commis au roy Ferdinande, 

 son frère, d'en son nom accepter ladictc paix, ou qu'il nous eust faict quel- 

 que semblable commandement, et qu'au moyen de ce l'empereur des 

 Turcqs estoit très-mal satisfaict de luy. Nous avons respondu estre véri- 

 table , que le grand Empereur avoit accepté à frère l'empereur Charles, 

 mais que ce avoit esté moyennant la future restitution de la ville de Coron, 

 ensemble des artilleries et persones y estaniz; que l'empereur Charles 

 auroit mandé au roi son frère qu'il nous feit commandement de traicter 

 de la restitution dudict Coron; que, sy nous venons en quelque accord, 

 l'empereur Charles ne laissera de faire touts oûices requis d'un frère vers 

 l'aultre; mais qu'avant ledict accord ny avoit aulcune raison qui le deuist 

 movoir de rescrire au grand Empereur comme à son frère. Quant à ce 

 qu'il n'avoit nulle part faict mention de l'acceptation de la paix, qu'il ne 



